สวัสดีค่ะ อายุ 33 ปี ลูก2คน คนโต 3 ขวบ คนเล็ก 1 ขวบ 4 เดือน ฉีดยาคุมแบบ 3 เดือนจะ1ปีแล้วค่ะ (5เข็ม) ตอนนี้มีประจำเดือน แบบซึมเปลื้อนกางเกงใน มีเลอะออกมาด้านนอกบ้างค่ะ เป็นประจำเดือนมาจะ1เดือนแล้ว บางวันมานิดเดียว บางวันก็ซึมกางเกงในออกมาค่ะ ปกติมั้ยคะ จะไปพบแพทย์ก็ยังไม่ได้ไป เพราะเลี้ยงลูกเองค่ะ
สวัสดีค่ะ ผลข้างเคียงของยาฉีดคุมกำเนิดนั้น อาจทำให้เกิดเลือดออกกะปริดกะปรอย หรือมีเลือดออกปริมาณมาก ออกติดต่อกันนาน แต่โดยส่วนใหญ่เมื่อฉีดต่อเนื่องไปซักระยะ ประจำเดือนมักจะขาดหายไปดังนั้น การที่มีเลือดออกซึมเปื้อนกางเกงใน โดยเป็นมานานเกือบ 1 เดือน ก็น่าจะเกิดจากผลข้างเคียงของยาฉีดได้ อย่างไรก็ตาม หากมีเลือดออกนานเกินไป อาจทำให้เกิดภาวะโลหิตจางตามมาได้ ดังนั้น ควรไปพบสูติ-นรีแพทย์เพื่อให้ยาฮอร์โมนเสริมเพื่อให้เลือดหยุดไหล รวมทั้งจะได้ตรวจว่าเกิดจากสาเหตุอื่นๆ ด้วยหรือไม่ เช่น มีมดลูกอักเสบ เนื้องอกมดลูก มะเร็งปากมดลูก มะเร็งเยื่อบุโพรงมดลูก เป็นต้น